LZ
[สัพเพเหระ] มีคนลงมือโหดเหี้ยมกับพ่อค้า Bangboo อีกแล้ว นี่เป็นคนที่สองที่ฉันเห็นในสัปดาห์นี้แล้ว
เห็นช่วงนี้มีคนใหม่เข้ามาทำอาชีพนี้กันเยอะ ฉันเลยมาขอพูดความในใจของทุกคน: พ่อค้า Bangboo ไม่มีกำลังต่อสู้เลย ใน Hollow ก็ไม่มีคนดูแล แล้วฉันจะค้าขายอะไรอีก ใช้กำลัง
ทำลายมันแล้ว "เอาของไป" เลยก็สิ้นเรื่องสิ?
เมื่อก่อนเคยมีคนทำแบบนี้จริงๆ แต่ไม่ได้บ่อยเหมือนตอนนี้ ก็เลยขอเตือนทุกคนที่นี่ว่า: คนที่ทำแบบนี้มักจะมีจุดจบที่ไม่ค่อยดี
พูดให้ชัดเจนกว่านี้ก็คือ การสร้างศัตรูให้ตัวเองใน Hollow ก็ไม่ต่างอะไรกับการลด
อัตราความอยู่รอดของตัวเอง
ยังไม่ต้องพูดถึงว่าการทำลาย Bangboo จะสร้างแรงกดดันให้ตัวเองอย่างมหาศาล
และเพิ่มความเป็นไปได้ที่จะถูกกัดกร่อน ต่อให้โชคดีหนีออกจาก Hollow ได้
ผ่านไปไม่กี่วันก็จะมีคนของสมาคมสำรวจมาหาถึงที่
พ่อค้า Bangboo พวกนี้ต่างก็ถูกส่งเข้าไปใน Hollow โดยสมาคมการค้าที่ทางการให้
การรับรอง ซึ่งพวกมันจะพกชิปบันทึกการซื้อขายโดยเฉพาะเข้าไปด้วย ต่อให้ถูกทำลายไป
พ่อค้า Bangboo ตัวอื่นๆ ก็ยังสามารถอ่านชิป และรับรู้ว่าเกิดอะไรขึ้นได้ พูดให้ชัดก็คือ
มีแต่ตอนที่พ่อค้า Bangboo ถูกทำลายเท่านั้น สมาคมการค้าถึงไปตรวจสอบการบันทึก
อย่างละเอียด แล้วก็สามารถสาวไปถึงตัวผู้ทำลายได้อย่างง่ายดาย
ถ้ายังอยากอยู่สายงานนี้ไปนานๆ ก็ควรค้าขายกับพ่อค้า Bangboo อย่างซื่อสัตย์นะ
Hollow Raider ที่ไม่กลัว Ethereal ไม่ใช่นักสำรวจที่ดี
ว่ากันว่าพ่อค้า Bangboo แต่ละตัวได้ติดตั้งโปรแกรม "ตายไปด้วยกัน" เอาไว้ ถ้าถูก Hollow Raider รังแก ก็จะตะโกนเสียงดังเรียก Ethereal มาให้ตายไปด้วยกัน!
LeilaWants2Paint
ไม่มีโปรแกรมแบบนั้นหรอกน่า สมาคมการค้าก็ไม่ได้โง่ เดิมทีที่พวกเขาส่งพ่อค้า Bangboo เข้าไปใน Hollow ก็เพื่อหาเงิน แล้วจะยอมทิ้งไปง่ายๆ ได้ยังไง ต่อให้มีคน
ทำลาย แต่สมาคมการค้าก็ยังยอมส่งพ่อค้า Bangboo ใหม่ๆ เข้าไปอย่างต่อเนื่อง
มองออกเลยว่ามีกำไรมากแค่ไหน
Man in Klein Bottle
ใช่เลย อย่ามองว่าเหรียญเฟืองเป็นเงินตราที่เอาออกไปไม่ได้สำหรับเรา แต่สำหรับสมาคมการค้าแล้ว มันเป็นเงินทุนชดเชย ที่เอาไปแลกเงินก้อนโตกับสมาคมสำรวจได้เชียวนะ
ไม่รู้ว่าพวกเขาทำเศรษฐกิจหมุนเวียนใน Hollow ขึ้นมาได้ยังไง แต่ยังไงซะมันก็ไม่ใช่สิ่งที่ Hollow Raider อย่างฉันต้องไปสนใจหรอกนะ